ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
కోవిడ్ మహమ్మారి కారణంగా ట్రాన్స్జండర్లకు ఒక్కరికి రూ 1500 ల సహాయం అందించనున్న ప్రభుత్వం
ట్రాన్స్జండర్ వ్యక్తుల మానసిక ఆరోగ్యసంరక్షణకు 8882133897 హెల్ప్లైన్ ఏర్పాటు
దేశం కోవిడ్ -19 మహమ్మారితో పోరాడుతున్న దశలో ట్రాన్స్ జండర్ కు చెందిన వారు మహమ్మారి కారణంగా తమ జీవనోపాధిని కోల్పోయారు. ప్రస్తుతం దేశంలోని పరిస్థితులు ఈ కమ్యూనిటీని తీవ్ర ఇబ్బందులలో నెట్టివేస్తున్నది. ఆహారం , ఆరోగ్యం వంటి మౌలికసదుపాయాల తీవ్ర కొరతను వీరు ఎదుర్కొంటున్నారు.
ట్రాన్స్జండర్ వ్యక్తుల జీవికకు భృతి:
దేశంలో ప్రస్తుతం నెలకొన్న మహమ్మారి పరిస్థితులలో ప్రభుత్వ సహాయాన్ని కోరుత ట్రాన్స్జండర్ల నుంచి ప్రభుత్వానికి తమను ఆదుకోవలసిందిగా ఈమెయిళ్లు, ఫోన్ కాల్స్ ద్వారా విజ్ఞప్తులు వచ్చాయి..
ట్రాన్స్ జండర్ల సంక్షేమానికి సంబంధించి సామాజిక న్యాయ , సాధికారతా మంత్రిత్వశాక నోడల్ మంత్రిత్వశాఖ కావడంతో , వీరి మౌలిక అవసరాలు తీర్చేందుకు ట్రాన్స్ జండర్లకు ఒక్కొక్కరికి తక్షణ సాయంగా రూ 1500 ల అలవెన్సు చెల్లించాలని నిర్ణయించింది. ఈ ఆర్ధిక సహాయం ట్రాన్స్జండర్లకు తమ రోజువారీ ఖర్చులు భరించడానికి సహాయపడుతుంది. ఈ విషయమై ట్రాన్స్జండర్ల కోసం పనిచేస్తున్న సంస్థలు, కమ్యూనిటీ ఆధారిత సంస్థలు , ప్రభుత్వేతర సంస్థలు దీనిపై విస్తృత అవగాహన కల్పించాలని మంత్రిత్వశాఖ కోరింది.
ఎలా దరఖాస్తు చేసుకోవాలి?
ఎవరైనా ట్రాన్జండర్ కాని లేదా అటువంటి వ్యక్తి తరఫున సిబిఓ కానీ తగిన వివరాలు అంటే ఆధార్, బ్యాంకు ఖాతా నెంబరు ను https://forms.gle/H3BcREPCy3nG6TpH7 ఫారమ్లో ఆర్ధిక సహాయం కోసం సమర్పించవలసి ఉంటుంది. ఇందుకు సంబంధించిన ఫారం నేషనల్ ఇన్స్టిట్యూట్ ఆఫ్ సోషల్ డిఫెన్స్ వెబ్ సైట్లో పొందుపరిచారు. ఇది సామాజిక న్యాయం సాధికారత మంత్రిత్వశాఖ కింద పనిచేసే స్వతంత్ర విభాగం. వీలైనంత ఎక్కువమంది ట్రాన్స్ జండర్లకు ఈ సహాయం అందేలా చూసేందుకుఈ ఫారంను ఎన్.జి.ఒలు, సిబిఒ ఎస్ ల సహాయంతో సామాజిక మాధ్యమాలలో విస్తృతంగా తెలియజేయడం జరుగుతోంది.
ఈ మంత్రిత్వశాఖ ఇలాంటి ఆర్థిక సహాయాన్ని , రేషన్ కిట్ను ట్రాన్స్ జండర్లకు గత ఏడాది లాక్డౌన్ సందర్భంలోనూ అందజేసింది. దేశవ్యాప్తంగా 7000 మంది ట్రాన్స్జండర్ల కు ప్రయోజనం చేకూర్చేందుకు 98.50 లక్షలు ఖర్చుచేశారు.
కౌన్సిలింగ్ సేవల హెల్ప్ లైన్ :
మానసిక ఆరోగ్య సమస్యలు ఎదుర్కొంటున్న వారు తమ సమస్యలను చెప్పుకోవడానికి ఇబ్బంది పడుతుంటారు. దీని విషయంలో ఉన్న సామాజిక ఇబ్బందుల కారణంగా వారు సహాయం అందుకోలేక పోతారు.. ప్రస్తుత కోవిడ్ మహమ్మారి సమయంలో ట్రాన్స్జండర్లు ఎదుర్కొనే మానసిక సమస్యలనుంచి వారిని బయటపడేసి వారికి తగిన మద్దతునిచ్చేందుకు ఉచిత హెల్ప్లైన్ను సామాజిక న్యాయం, సాధికారత మంత్రిత్వశాఖ ప్రకటించింది. ట్రాన్స్జండర్ ఎవరైనా 8882133897 హెల్ప్లైన్కు ఫోన్ చేసి నిపుణుల సలహాలు తీసుకోవచ్చు. ఈ హెల్ప్లైన్ సోమవారం నుంచి శనివారం వరకు ఉదయం 11 గంటలనుంచి మధ్యాహ్నం 1 గంట వరకు, సాయంత్రం 3 గంటల నుంచి 5 గంటల వరకు పనిచేస్తుంది. ఈ హెల్ప్లైన్పై వారు మానసిక ఆరోగ్యానికి సంబంధించి ప్రొఫైషనల్ సైకాలజిస్టులనుంచి కౌన్సిలింగ్ పోందవచ్చు.
ట్రాన్స్జండర్లకు వాక్సినేషన్:
ప్రస్తుత కోవిడ్ , వాక్సినేషన్ సెంటర్లలో ట్రాన్స్ జండర్లపట్ల ఎలాంటి వివక్ష లేకుండా చూడాల్సిందిగా అన్ని రాష్ట్రాల ప్రిన్సిపల్ సెక్రటరీలకు ఈ మంత్రిత్వశాఖ లేఖ రాసింది. వాక్సినేషన్ ప్రక్రియకు సంబంధించి ట్రాన్స్జండర్లకు అవగాహన కలిపించేందుకు వివిధ స్థానిక పత్రికల ద్వారా వారికి తెలియజేయాలని సూచించింది. ట్రాన్స్జండర్ వ్యక్తులకు వాక్సిన్ వేసేందుకు వేరుగా మొబైల్ వాక్సినేషన్ కేంద్రాలు లేదా బూత్లను హర్యానా, అస్సాంలలో ఏర్పాటు చేసినట్టుగా ఏర్పాటు చేయాలని కూడా రాష్ట్రాలను కోరారు.
ప్రధాన మంత్రి కార్యాలయం
లాన్బౌల్ పురుషుల టీమ్ రజత పతకం సాధించినందుకు అభినందనలు తెలిపిన ప్రధానమంత్రి
బర్మింగ్హామ్ లో జరుగుతున్న 2022 కామన్వెల్త్ క్రీడలలో లాన్ బౌల్ పురుషుల టీమ్ రజత పతకం సాధించచచినందుకు ప్రధానమంత్రి సునీల్బహదూర్, నవనీత్సింగ్, చందన్కుమార్ సింగ్, దినేష్ కుమార్ లను అభినందించారు.
ఈ సందర్భంగా ప్రధానమంత్రి ఒక ట్వీట్ చేస్తూ,
లాన్బౌల్ లో రజతపతకం సాధించిన సునీల్ బహదూర్, నవనీత్ సింగ్, చందన్ కుమార్ సింగ్, దినేష్ కుమార్లను చూసి గర్వపడుతున్నాను. వారి సమష్టి కృషి , పట్టుదల అద్భుతం. వారి ఉజ్వల భవిష్యత్కు శుభాకాంక్షలు అని ప్రధానమంత్రి తమ సందేశంలో పేర్కొన్నారు
(
అణుశక్తి విభాగం
టాటా మెమోరియల్ సెంటర్
టాటా మెమోరియల్ సెంటర్  ముంబై అన్నది భారత ప్రభుత్వ అణు ఇంథన విభాగం ఆద్వర్యంలోని గ్రాంట్ -ఇన్- ఎయిడ్ సంస్థ. దీనికి పలు చోట్ల కేంద్రాలు ఉన్నాయి. అవి -
టాటా మెమోరియల్ హాస్పిటల్, ముంబై
కాన్సర్ చికిత్స, పరిశోధన, విద్యపై అత్యాధునిక కేంద్రం , ఖర్గార్, నవీ ముంబై
మహామన పండిట్ మదన్ మోహన్ మాలవీయా కాన్సర్ సెంటర్ , వారణాసి, ఉత్తర్ ప్రదేశ్
హోమీ భాభా కాన్సర్ హాస్పిటల్, వారణాసి, ఉత్తర్ ప్రదేశ్
హోమీ భాభా కాన్సర్ హాస్పిటల్, పరిశోధన కేంద్రం , సంగ్రూర్ పంజాబ్
హోమీ భాభా కాన్సర్ హాస్పిటల్, పరిశోధన కేంద్రం , ముల్లాన్పూర్, పంజాబ్
హోమీ భాభా కాన్సర్ హాస్పిటల్, పరిశోధన కేంద్రం , విశాఖపట్నం, ఆంధ్రప్రదేశ్
డాక్టర్ బి.జ బొరూహ్ కాన్సర్ ఇనిస్టిట్యూట్  గువాహతి, అస్సాం
హోమీ భాభా కాన్సర్ హాస్పిటల్, పరిశోధన కేంద్రం , ముజాఫర్పూర్, బీహార్
టాటా మెమోరియల్ సెంటర్ 40ః 60 నిష్పత్తిలో చికిత్సను అందిస్తుంది. ఇందులో 60%పూర్తిగా జనరల్ కేటగిరీ రోగులకు ఉద్దేశించింది. నిరుపేద కాన్సర్ రోగులకు ఉచితంగా లేక అత్యంత చవుకగా చికిత్సను ఇక్కడ అందిస్తున్నారు.
టాటా ట్రస్ట్ తోడ్పాటుతో అణు ఇంథన విభాగం, టాటా మెమోరియల్ సెంటర్ కలిసి 350వ పార్లమెంటరీ స్టాండింగ్ కమిటీ సూచనల మేరకు పలు ప్రాంతాలలో అదనపు యూనిట్లను ను ఏర్పాటు చేస్తున్నారు.
కాన్సర్ చికిత్స కోసం భారతదేశ వ్యాప్తంగా ఉన్న 250 సభ్య కేంద్రాలు కలిగిన జాతీయ కాన్సర్ గ్రిడ్ ద్వారా టాటా మెమోరియల్ సెంటర్ సేవలను అందిస్తోంది. ఇందులో ప్రాంతీయ కాన్సర్ సెంటర్లు , దేశవ్యాప్తంగా ఉన్న రాష్ట్ర, కేంద్ర ప్రభుత్వ ఆసుపత్రులతో పాటుగా ప్రైవేటు ఆసుపత్రుల సహకారం కూడా ఉంటుంది. ఇందుకు అదనంగా, తమ తమ రాష్ట్రాలలో కాన్సర్ సెంటర్లను ఏర్పాటు లేదా అభివృద్ధి చేసేందుకు అవసరమైన సాంకేతిక సహాయాన్ని టాటా మెమోరియల్ సెంటర్ పలు రాష్ట్ర ప్రభుత్వాలకు అందించింది.
ఈ సమాచారాన్ని సైన్స్ అండ్ టెక్నాలజీ అండ్ ఎర్త్ సైన్సెస్ మంత్రిత్వ శాఖ సహాయ మంత్రి  డాక్టర్ జితేంద్ర సింగ్ నేడు లోక్సభలో ఇచ్చిన లిఖితపూర్వక సమాధానంలో వెల్లడించారు.
విదేశీ వ్యవహారాల మంత్రిత్వ శాఖ
బిజినెస్ వీజా జారీ కి ప్రక్రియల సౌలభ్యం అంశం పై భారతదేశాని కి, మొరాకో కు మధ్య ఎంఒయు కు ఆమోదం తెలిపిన మంత్రివర్గం
బిజినెస్ వీజా జారీ కై సులభతర ప్రక్రియల అమలు కు వీలు కల్పించే అంశం పై భారతదేశాని కి, మొరాకో కు మధ్య కుదిరిన అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది.
ప్రయోజనాలు:
ఈ ఎంఒయు ఇరు దేశాల పౌరుల కు- ఎవరైతే వ్యాపార ఒప్పందం కుదుర్చుకోవడం కోసం, పారిశ్రామిక/వ్యాపార సంబంధ ప్రోజెక్టు ను ఏర్పాటు చేయడం, పారిశ్రామిక ఉత్పత్తుల కొనుగోలు/అమ్మకం కోసం, లేదా ఈ కార్యకలాపాల తో సంబంధం ఉన్నటువంటి ఇతర వ్యాపారం/ పెట్టుబడులు నెలకొల్పడం కోసం అవతలి దేశం లోని ఏదైనా ప్రాంతాని కి ప్రయాణించాలని కోరుకొంటారో- అటువంటి వారికి బహుళార్థ ప్రవేశార్హత ను కల్పించే బిజినెస్ వీజా జారీ కి మార్గాన్ని సుగమం చేయనుంది. అటువంటి వీజా లు సాధారణం గా రెగ్యులర్ కేసుల లో 7 రోజుల నిర్ధిష్ట కాల పరిమితి తో కూడిన 12 మాసాల కాలాని కి జారీ చేయవలసి ఉంటుంది. మరింత పరిశీలన అవసరమైన కేసుల లో ఉభయ పక్షాలు తదనుగుణం గా దరఖాస్తుదారు కు సమాచారాన్ని ఇచ్చేందుకు అవకాశం ఉంటుంది.(Visitor Counter : 50
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 వ్యాక్సిన్ల కొనుగోలుకు కేంద్రం కొత్త ఆర్డర్లివ్వడం లేదంటూ మీడియాలో వచ్చిన నివేదికలు తప్పు, పూర్తిగా అవాస్తవం
కోవిడ్-19 వ్యాక్సిన్ల నిమిత్తం కేంద్రం ఎలాంటి సరికొత్త ఉత్తర్వులివ్వలేదని కొన్ని మీడియాలలో వివిధ రిపోర్టులు ఇచ్చాయి. రెండు వ్యాక్సిన్ తయారీదారు సంస్థలతో  చివరి ఆర్డర్ మార్చి 2021లో చేసుకోవడం జరిగిందని వార్తా రిపోర్టులు సూచిస్తున్నాయి. ఆయా మీడియా సంస్థల నివేదికలు పూర్తిగా తప్పు. పూర్తిగా వాస్తవ దూరమైనవి. మే, జూన్, జూలై నెలల్లో 11 కోట్ల మోతాదుల కోవిషీల్డ్ వ్యాక్సిన్ సరఫరా నిమిత్తం నూటికి నూరు శాతం అడ్వాన్స్ రూపంలో దాదాపు రూ.1732.50 కోట్ల  సొమ్మును 28.04.2021వ తేదీన ప్రభుత్వం సీరం ఇన్స్టిట్యూట్ ఆఫ్ ఇండియా కు విడుదల చేసింది. ఈ మొత్తం సొమ్మును ఎస్ఐఐ 28.04.2021న ఈ సొమ్మును అందుకుంది. 10కోట్ల మేర కోవీషీల్డ్ మోతాదుల వ్యాక్సిన్ సరఫరా నిమిత్తం చేసిన చివరి ఆర్డర్లో భాగంగా.. 03.05.2021 నాటికి 8.744 కోట్ల మోతాదుల వ్యాక్సిన్ పంపిణీ జరిగింది. దీనికి అదనంగా మే, జూన్, జూలై నెలల అవసరాల మేరకు 05 కోట్ల కోవాక్సిన్ సరఫరాకు గాను భారత్ బయోటెక్ ఇండియా లిమిటెడ్  సంస్థకు ప్రభుత్వం 28.04.2021న 100% అడ్వాన్స్గా దాదాపు రూ. 787.50 కోట్ల  సొమ్మును విడుదల చేశారు. దీనిని సంస్థ 28.04.2021న అందుకున్నారు. దాదాపు 02 కోట్ల మోతాదుల కోవాక్సిన్ అనే వ్యాక్సిన్ సరఫరాకు ఇచ్చిన ఆర్డర్లో భాగంగా 03.05.2021 నాటికి 0.8813 కోట్ల మోతాదుల వ్యాక్సిన్ను పంపిణీ చేశారు. ఈ నేపథ్యంలో భారత ప్రభుత్వం వ్యాక్సిన్ కొనుగోలు నిమిత్తం తాజాగా ఉత్తర్వులు ఇవ్వలేదని చెప్పడం సరైనది కాదు. ఈ నెల 2వ తేదీ  నాటికి ప్రభుత్వం రాష్ట్రాలు/ కేంద్రపాలిత ప్రాంతాలకు దాదాపు 16.54కోట్ల టీకాల మోతాదులను ఉచితంగా అందించింది. రాష్ట్రాలు / యుటీల వద్ద ఇంకా 78 లక్షలకు పైగా మోతాదులలో వ్యాక్సిన్లు అందుబాటులో ఉన్నాయి. రాబోయే 3 రోజుల్లో అదనంగా 56 లక్షలకు పైగా మోతాదులలో రాష్ట్రాలు / యూటీలకు చేరనున్నాయి. లిబరలైజ్డ్ ప్రైసింగ్ & యాక్సిలరేటెడ్ నేషనల్ కోవిడ్-19 టీకా వ్యూహం కింద భారత ప్రభుత్వం నెలవారీ సెంట్రల్ డ్రగ్స్ లాబొరేటరీ  క్లియర్ చేసిన వ్యాక్సిన్లలో 50% వాటాను సర్కారు కొనుగోలు చేస్తోంది. దానిని పూర్తిగా ఉచితంగా రాష్ట్ర ప్రభుత్వాలకు అందుబాటులోకి తెస్తోంది.
మంత్రిమండలి
సైబర్ సెక్యూరిటీ రంగం లో సహకారం అంశం పై భారతదేశానికి, మొరాకో కు మధ్య ఎంఒయు ను గురించి మంత్రివర్గం దృష్టి కి తీసుకురావడమైంది
సైబర్ సెక్యూరిటీ రంగం లో సహకారం అంశం పై భారతదేశానికి, మొరాకో కు మధ్య అవగాహనపూర్వక ఒప్పంద పత్రం  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రిమండలి సమావేశం దృష్టి కి తీసుకు రావడమైంది. ఈ ఎంఒయు పై 2018వ సంవత్సరం సెప్టెంబర్ 25వ తేదీ నాడు సంతకాలయ్యాయి.
భారతదేశానికి, మొరాకో కు మధ్య భద్రతపరమైన ఘటనల గురించి ఆరా తీయడంలోను, వాటిని పరిష్కరించడంలోను మరియు వాటిని నివారించడంలోను సంబంధించిన జ్ఞానాన్ని, అనుభవాలను ఒక పక్షం మరొక పక్షానికి అందజేసుకోవడానికిగాను సన్నిహితం గా సహకరించుకోవడాన్ని ప్రోత్సహించాలన్నది ఈ ఎంఒయు ఉద్దేశం గా ఉంది. మొరాకో తో కలసి సంస్థాగతమైనటువంటి మరియు సామర్ధ్య నిర్మాణ పరమైనటువంటి చర్యలను చేపట్టడం ద్వారా ఈ ఎంఒయు ను అమలులోకి తీసుకువస్తే సైబర్ సెక్యూరిటీ రంగం లో గణనీయ స్థాయి ప్రయోజనాలు అందగలవు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 నేపథ్యంలో టీబీ రోగుల ఆరోగ్యంపై మరింత శ్రద్ధ
టీబీ రోగులకు సేవల్లో అవాంతరం రాకూడదన్న కేంద్ర ఆరోగ్య, కుటుంబ సంక్షేమ శాఖ
ఒకేసారి నెలకు సరిపడా ఔషధాలు ఇవ్వాలని రాష్ట్రాలు, యూటీలకు ఆదేశం
అత్యవసర సమయాల్లో రోగుల ఇంటికే మందులు పంపాలని ఆదేశం
కొవిడ్-19 వ్యాప్తి నేపథ్యంలో టీబీ రోగుల విషయంలో కేంద్ర ఆరోగ్య, కుటుంబ సంక్షేమ శాఖ మరింత శ్రద్ధ పెట్టింది. ప్రజారోగ్యం దృష్ట్యా జాతీయ టీబీ నిర్మూలన పథకం  నిరంతరాయంగా సాగాలని అన్ని రాష్ట్రాలు, కేంద్ర పాలిత ప్రాంతాలకు లేఖ రాసింది. టీబీ నిర్ధరణ, రోగులకు చికిత్స సేవల్లో ఇబ్బందులు లేకుండా చర్యలు తీసుకోవాలని సూచించింది.
సరిపడినన్ని ఔషధ నిల్వలు ఉండేలా చూసుకోవాలి
టీబీ రోగులకు ఒక నెలకు సరిపడా మందులు ఒకేసారి ఇవ్వాలని తన ఆదేశాల్లో కేంద్ర ఆరోగ్య, కుటుంబ సంక్షేమ శాఖ పేర్కొంది. కొత్తగా రోగ నిర్ధరణ జరిగినా, ఇప్పటికే చికిత్స తీసుకుంటున్నా అందరికీ నెలకు సరిపడా మందులు ఇవ్వాలని చెప్పింది. ఔషధ-నిరోధక రోగులు సహా ప్రభుత్వ, ప్రైవేటు ఆస్పత్రుల్లో చికిత్స పొందుతున్నవారందరికీ ఇది వర్తిస్తుందని స్పష్టం చేసింది. చికిత్స విషయంలో రోగులకు ఇబ్బందులు రాకుండా చూసేందుకు, గుర్తింపు కార్డు ఉన్నా, లేకున్నా, వారికి అందుబాటులో ఉన్న ఆరోగ్య కేంద్రాల్లోనే మందులు పంపిణీ చేయాలని చెప్పింది. ఒకవేళ మందులు తీసుకునేందుకు రాలేని పరిస్థితిలో రోగి ఉంటే, సమీప ఆరోగ్య కేంద్రమే సదరు రోగి ఇంటికి మందులు అందించేలా సాధ్యమైనంత వరకు ఏర్పాట్లు చేయాలని స్పష్టం చేసింది. కొవిడ్-19 పరిస్థితులు, లాక్డౌన్ నేపథ్యంలో, సరిపడినన్ని ఔషధ నిల్వలు ఉండేలా చూసుకోవాలని, వాటి పంపిణీ సక్రమంగా జరగాలని కేంద్ర ఆరోగ్య, కుటుంబ సంక్షేమ శాఖ అన్ని రాష్ట్రాలు, కేంద్ర పాలిత ప్రాంతాలను ఆదేశించింది.
టిబి నిర్ధరణ, చికిత్స సేవలు అన్ని రాష్ట్రాలు, కేంద్ర పాలిత ప్రాంతాల్లో పూర్తిగా సాగుతున్నాయి. టీబీ రోగులు కొవిడ్-19 సోకకుండా జాగ్రత్తలు తీసుకోవాలని, వైద్యులు సూచించిన విధంగా ఔషధాల వాడకం కొనసాగించాలని కేంద్ర ఆరోగ్య, కుటుంబ సంక్షేమ శాఖ సూచించింది. కొవిడ్-19 విజృంభిస్తున్న తరుణంలో, రోగులు, వైద్య సిబ్బంది ఆరోగ్యం అత్యంత ప్రాధాన్య అంశంగా మారింది. ఒకవేళ ఏదైనా సమస్య వస్తే సంప్రదించేందుకు టీబీ రోగులందరికీ టోల్ ఫ్రీ నంబర్  ఇవ్వాలని కేంద్ర ఆరోగ్య, కుటుంబ సంక్షేమ శాఖ అన్ని రాష్ట్రాలు, కేంద్ర పాలిత ప్రాంతాలను ఆదేశించింది.
కేంద్ర ఆరోగ్య, కుటుంబ సంక్షేమ శాఖ ఆదేశాలు/సూచనలను www.tbcindia.gov.in వెబ్సైట్లోని “News and Highlights” విభాగంలో చూడవచ్చు.
(
మానవ వనరుల అభివృద్ధి మంత్రిత్వ శాఖ
కెవిలలో ప్రవేశాలకు ఆన్లైన్ రిజిస్ట్రేషన్ ప్రక్రియ ఏప్రిల్ 1 నుండి ప్రారంభమవుతుంది
రిజిస్ట్రేషన్ పోర్టల్ ఏప్రిల్ 1 నుండి 19 వరకు తెరిచి ఉంటుంది
దేశంలోని అన్ని కెవిలలో మొదటి తరగతి కోసం ఆన్లైన్ నమోదు ప్రక్రియ
కేంద్రీయ విద్యాలయాలలో 2021-2022 విద్యా సంవత్సరానికి సంబంధించి ఒకటో తరగతికి ఆన్లైన్ రిజిస్ట్రేషన్ ఏప్రిల్ 1, 2021 నుండి ప్రారంభమవుతుంది. రెండవ తరగతి మరియు ఆపై తరగతుల ప్రవేశాలకు ఏప్రిల్ 8, 2021 నుండి ఆఫ్లైన్ మోడ్లో జరుగుతుంది.
మొదటి తరగతి కోసం ఆన్లైన్ రిజిస్ట్రేషన్లు 2021 ఏప్రిల్ 1 న ఉదయం 10:00 గంటలకు ప్రారంభమవుతాయి. 2021 ఏప్రిల్ 19 న రాత్రి 7:00 గంటలకు ముగుస్తాయి. ప్రవేశ వివరాలను https: //kvsonlineadmission.kvs.gov.in వెబ్సైట్తో పాటు అండ్రాయిడ్ యాప్ ద్వారా తెలుసుకోవచ్చు.
2021-2022 విద్యా సంవత్సరానికి కెవిఎస్ ఆన్లైన్ ప్రవేశం కోసం అధికారిక అండ్రాయిడ్ మొబైల్ యాప్ను డౌన్లౌడ్ చేసుకోవచ్చు. యాప్ డౌన్లోడ్ మరియు ఇన్స్టాల్ చేయడానికి సూచనలు https://kvsonlineadmission.kvs.gov.in/appsతో పాటు గూగుల్ ప్లే స్టోర్లో కూడా లభిస్తాయి.
క్లాస్ II మరియు ఆపై తరగతులకు సీట్ల లభ్యత ఆధారంగా 08.04.2021 ఉదయం 8:00 నుండి 15.04.2021 సాయంత్రం 4:00 గంటల వరకు ఆఫ్లైన్ విధానంలో దరఖాస్తులు స్వీకరించబడతాయి.
షెడ్యూల్ ప్రకారం 2021-2022 సంవత్సరానికి సంబంధించి XI తరగతి ప్రవేశాల కోసం, కెవిఎస్  వెబ్సైట్  లో లభ్యమయ్యే రిజిస్ట్రేషన్ ఫారాలను విద్యాలయ వెబ్సైట్ నుండి డౌన్లోడ్ చేసుకోవచ్చు.
అన్ని తరగతుల ప్రవేశాలకు నిర్దేశిత వయస్సు 31.03.2021 నాటికి ఉండాలి.  వెబ్సైట్లో అందుబాటులో ఉన్న కెవిఎస్ అడ్మిషన్ గైడ్లైన్ ప్రకారం సీట్ల రిజర్వేషన్ ఉంటుంది.
కొవిడ్-19 పరిస్థితుల నేపథ్యంలో అన్ని కెవిఎస్ల సంరక్షకులకు కాంపిటెంట్ అథారిటీ  జారీ చేసిన ఆదేశాలను పాటించాలని విజ్ఞప్తి చేస్తుంది.
ప్రస్తుతం కేంద్రీయ విద్యాలయ సంఘటన్ పరిధిలో 1247 కెవిలు నడుస్తున్నాయి.
ప్రధాన మంత్రి కార్యాలయం
శాంతినికేతన్ ను యూనెస్కోయొక్క ప్రపంచ వారసత్వ జాబితా లో చేర్చినందుకు సంతోషాన్నివ్యక్తం చేసిన ప్రధాన మంత్రి
యూనెస్కో వరల్డ్ హెరిటేజ్ లిస్ట్ లో శాంతినికేతన్ భాగం అయినందుకు ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
ప్రధాన మంత్రి ఎక్స్ మాధ్యం లో -
‘‘గురుదేవులు రవీంద్రనాథ్ టేగోర్ యొక్క దృష్టికోణాని కి మరియు భారతదేశం యొక్క సమృద్ధమైనటువంటి సాంస్కృతిక వారసత్వాని కి ప్రతిక గా ఉన్న శాంతినికేతన్ను యూనెస్కో యొక్క ప్రపంచ వారసత్వ జాబితా లో చేరినందుకు సంతోషం గా ఉంది. ఇది భారతీయులు అందరు గర్వపడేటటువంటి క్షణం. ’’ అని ఒక పోస్ట్ లో పేర్కొన్నారు.
ప్రధాన మంత్రి కార్యాలయం
నేపాల్ ప్రధాని యొక్క సతీమణి శ్రీమతి సీతా దాహాల్ కన్నుమూత పట్ల సంతాపాన్ని తెలిపిన ప్రధాన మంత్రి
నేపాల్ ప్రధాని శ్రీ పుష్ప కమల్ దాహాల్ ప్రచండ యొక్క సతీమణి శ్రీమతి సీతా దాహల్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. నేపాల్ ప్రధాని కి తన హృదయపూర్వక సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీమతి సీతా దాహాల్ కన్నుమూశారని తెలిసి తీవ్రం గా దుఃఖించాను. శ్రీ @cmprachanda కు నేను నా యొక్క హృదయపూర్వక సంతాపాన్ని వ్యక్తం చేస్తున్నాను; ఈ లోకాన్ని వీడి వెళ్ళిన శ్రీమతి సీతా దాహాల్ యొక్క ఆత్మ కు చిరకాల శాంతి ప్రాప్తించాలంటూ ఆ ఈశ్వరుడి ని ప్రార్థిస్తున్నాను. ఓమ్ శాంతి.’’ అని పేర్కొన్నారు.
“श्रीमती सीता दाहालको दुःखद निधन भएको खबरले मर्माहत भएको छु । @cmprachanda प्रति हार्दिक समवेदना प्रकट गर्दै दिवंगत आत्मालाई चिरशान्ति मिलोस् भनी प्रार्थना गर्दछु ।
ॐ शान्ति।”
పౌర విమానయాన మంత్రిత్వ శాఖ
గువాహతి ఎయిర్పోర్ట్లో కోవిడ్-19 వాక్సినేషన్ శిబిరం
వృద్ధులకు తోడ్పడేందుకు ప్రత్యేక హెల్ప్ డెస్క్ ఏర్పాటు
వయోపరిమితి 18 ఆ పైన వయసుగల వారికి కూడా అవకాశమిస్తూ రెండవ కోవిడ్ వాక్సినేషన్ శిబిరాన్ని గువాహతిలోని లోక్ప్రియ గోపీనాథ్ బొర్దోలాయ్ అంతర్జాతీయ విమానాశ్రయం లో నిర్వహించారు. ఈ శిబిరాన్ని 3 మే 2021న ప్రారంభించారు, వాక్సినేషన్ కొనసాగుతోంది.ఇప్పటివరకూ దాదాపు 2000మందికి వాక్సినేషన్ ఇవ్వగా, శుక్రవారంనాడు మరింత మంది ఈ శిబిరంలో వాక్సీన్ను తీసుకోనున్నారు. జాతీయ ఆరోగ్య మిషన్, అస్సాం సహకారంతో ఎయిర్పోర్ట్స్ అథారిటీ ఆఫ్ ఇండియా ఈ వాక్సినేషన్ శిబిరాన్ని నిర్వహించింది. ఇది గువాహతి విమానాశ్రయంలో అనేకమంది యువ అధికారులు, సిబ్బందికి తొలి వాక్సిన్. ఈ వాక్సినేషన్ శిబిరం విమానాశ్రయంలో పని చేస్తున్న సిబ్బంది కోసమే అయినా వారిపై ఆధారపడిన కుటుంబ సభ్యులకు, ఎఎఐ ఉద్యోగులు, ఎయిర్లైన్స్, ఏజెన్సీలు, ఫ్రంట్లైన్ స్టాఫ్, ఎల్జిబిఐ విమానాశ్రయం గువాహతికి సంబంధించిన భాగస్వాములను కూడా అనుమతించారు.
తొలి రోజు వాక్సినేషన్ కోసం దాదాపు 1200 మంది నమోదు చేసుకోగా, తొలిరోజు సాయంత్రానికి సుమారు 600మందికి వాక్సిన్ ఇచ్చారు.
వాక్సినేషన్ శిబిరాన్ని గురించిన సమాచారాన్ని ఇస్తూ, అన్ని శాఖల అధిపతులు, ఎయిర్లైన్స్, విమానాల రాకపోకలకు సౌకర్యాలు కల్పించే గ్రౌండ్ హాండ్లింగ్ ఏజెన్సీలు, ఫ్రంట్లైన్ కార్మికులు, ఎయిర్పోర్ట్లో భాగస్వాములు ఈ వాక్సినేషన్ శిబిరం నుంచి గరిష్ఠ లబ్ధిని పొందేలా తమ దిగువన ఉన్న సిబ్బందికి తెలియచేయవలసిందిగా కోరినట్టు ఎయిర్పోర్ట్ డైరెక్టర్ రమేష్ కుమార్ తెలిపారు. ఈ శిబిరంలో 18+ ఆ పై వయసు కలిగిన వారందరికీ కూడా వాక్సిన్ ఇచ్చేందుకు ద్వారాలు తెరవడంతో అనుకున్నదానికన్నా ఎక్కువ సంఖ్య నమోదు అయిందన్నారు.
ఈసారి దాదాపు 3000మందికి పైగా వ్యక్తులు నమోదు చేసుకున్నట్టు శిబిరాన్ని సమన్వయం చేస్తున్న అధికారులు తెలిపారు. వీరిలో ఇప్పటికే పదవీవిరమణ చేసిన వృద్ధులు, వారిపై ఆధారపడినవారు కూడా ఉన్నారన్నారు. నమోదు చేసుకున్నవారి సంఖ్య అధికంగా ఉండడంతో, వాక్సినేషన్ చేసే ప్రదేశాన్ని ఎఎఐ రెసిడెన్షియల్ కాలనీలోని కమ్యూనిటీ సెంటర్లో పెట్టారు. ఈ ప్రదేశంలో ఆరోగ్య ప్రోటోకాళ్ళను నిర్వహించే అవకాశాన్ని కల్పించే పెద్ద హాల్ ఉంది.
కోవిడ్ మహమ్మారి విజృంభిస్తున్న వేళ తాము వాక్సినేషన్ వేయించుకునేందుకు ఉన్నత లక్ష్యం, అంకితభావంతో తోడ్పడిన రాష్ట్ర ప్రభుత్వానికి, ముఖ్యంగా రాష్ట్ర ఆరోగ్య అధికారులు, ఎన్హెచ్ఎం సిబ్బందికి కృతజ్ఞతలు తెలుపుతున్నానని రమేష్ కుమార్ చెప్పారు.
ప్రక్రియను క్రమబద్ధం చేయడానికి, వృద్ధులకు సాయం చేయడానికి ప్రత్యేకంగా హెల్ప్ డెస్క్ను ఏర్పాటు చేశారు. అనునిత్యం విధులు నిర్వర్తిస్తున్న, షిఫ్టుల్లో పనిచేస్తున్న ఫ్రంట్లైన్ వర్కర్లకు, ఎయిర్లైన సిబ్బందికి ప్రాధాన్యతను ఇవ్వడం జరిగింది.
ఇంతకుముందు, ఎల్జిబిఐ విమానాశ్రయం, గువాహతిలో 45 ఏళ్ళు వయసు పైబడిన పదవీ విరమణ చేసిన ఉద్యోగులకు, ఎయిర్లైన్స్ గ్రౌండ్ హాండ్లింగ్ ఏజెన్సీలు/ అధికారులకు 11 ఏప్రిల్ 2021న వాక్సినేషన్ శిబిరాన్ని నిర్వహించారు.
|
ఆరోగ్య, కుటుంబ సంక్షేమ మంత్రిత్వ శాఖ
|
197.98 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.69 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,13,864
గత 24 గంటల్లో నమోదయిన కొత్త కేసులు 16,135
ప్రస్తుత రికవరీ రేటు 98.53%
వారపు పాజిటివిటీ రేటు 3.74%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 197.98 కోట్ల  డోసులను అధిగమించింది. 2,58,55,578 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.69 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,09,125
|
|
రెండో డోసు
|
|
1,00,67,547
|
|
ముందు జాగ్రత్త డోసు
|
|
57,45,080
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,24,461
|
|
రెండో డోసు
|
|
1,76,29,595
|
|
ముందు జాగ్రత్త డోసు
|
|
1,04,36,337
|
|
12-14 ఏళ్ల వారు
|
|
మొదటి డోసు
|
|
3,69,12,764
|
|
రెండో డోసు
|
|
2,39,83,173
|
|
15-18 ఏళ్ల వారు
|
|
మొదటి డోసు
|
|
6,05,19,574
|
|
రెండో డోసు
|
|
4,90,38,764
|
|
18-44 ఏళ్ల వారు
|
|
మొదటి డోసు
|
|
55,83,57,087
|
|
రెండో డోసు
|
|
50,22,61,478
|
|
ముందు జాగ్రత్త డోసు
|
|
32,40,839
|
|
45-59 ఏళ్ల వారు
|
|
మొదటి డోసు
|
|
20,34,65,296
|
|
రెండో డోసు
|
|
19,36,55,549
|
|
ముందు జాగ్రత్త డోసు
|
|
27,01,464
|
|
60 ఏళ్లు పైబడినవారు
|
|
మొదటి డోసు
|
|
12,72,78,124
|
|
రెండో డోసు
|
|
12,09,71,795
|
|
ముందు జాగ్రత్త డోసు
|
|
2,47,23,145
|
|
ముందు జాగ్రత్త డోసులు
|
|
4,68,46,865
|
|
మొత్తం డోసులు
|
|
1,97,98,21,197
దేశవ్యాప్త క్రియాశీల కేసుల సంఖ్య 1,13,864. మొత్తం పాజిటివ్ కేసుల్లో ఇది 0.26 శాతం.
భారతదేశ రికవరీ రేటు 98.53 శాతంగా ఉంది. గత 24 గంటల్లో 13,958 మంది రోగులు కోలుకున్నారు. దీంతో, కోలుకున్న రోగుల సంఖ్య  4,28,79,477 కి పెరిగింది.
గత 24 గంటల్లో 16,135 కొత్త కేసులు నమోదయ్యాయి.
గత 24 గంటల్లో మొత్తం 3,32,978 పరీక్షలు చేశారు. దేశవ్యాప్తంగా ఇప్పటివరకు 86.39 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.74 శాతంగా, రోజువారీ పాజిటివిటీ రేటు 4.85 శాతంగా నమోదయ్యాయి.
రాష్ట్రపతి సచివాలయం
ఫక్రుద్దీన్ అలీ అహ్మద్ జయంతి సందర్భంగా నివాళులర్పించిన భారత రాష్ట్రపతి
భారత మాజీ రాష్ట్రపతి శ్రీ ఫక్రుద్దీన్ అలీ అహ్మద్ జయంతి పురస్కరించుకొని రాష్ట్రపతి శ్రీ రామ్ నాథ్ కోవింద్ ఈరోజు  ఆయనకు ఘనంగా నివాళులర్పించారు. రాష్ట్రపతి భవన్లో జరిగిన కార్యక్రమంలో శ్రీ ఫక్రుద్దీన్ అలీ అహ్మద్ చిత్రపటానికి రాష్ట్రపతి శ్రీ రామ్ నాథ్ కోవింద్ పూలు సమర్పించి నివాళులర్పించారు.
ప్రధాన మంత్రి కార్యాలయం
రాజస్థాన్ దినోత్సవం సందర్భంగా ఆ రాష్ట్ర ప్రజలకు శుభాకాంక్షలు తెలిపిన ప్రధానమంత్రి
రాజస్థాన్ దినోత్సవం సందర్భంగా ప్రధానమంత్రి నరేంద్రమోదీ ఆ రాష్ట్ర ప్రజలకు శుభాకాంక్షలు తెలియజేశారు.
" రాజస్థాన్ ప్రజలు తమ ధైర్యం, పరాక్రమం, శూరత్వం లకు పేరుగాంచారు. రాష్ట్రం పురోగతి, అభివృద్ధి మార్గంలో ఎల్లప్పుడూ కొనసాగాలని నేను ప్రార్ధిస్తున్నాను." అని ప్రధానమంత్రి శ్రీ నరేంద్రమోదీ తమ శుభాకాంక్షల సందేశంలో పేర్కొన్నారు.
राजस्थान दिवस की वहां के सभी भाइयों और बहनों को ढेरों शुभकामनाएं। मेरी कामना है कि साहस, शौर्य और पराक्रम के लिए प्रसिद्ध यह प्रदेश प्रगति की राह पर निरंतर आगे बढ़े।
— నరేంద్రమోదీ  మార్చి 30, 2020
(
రక్షణ మంత్రిత్వ శాఖ
భారత్ -ఫ్రాన్స్ ద్వైపాక్షిక నావికాదళ విన్యాసం వరుణ- 2023 - 21వ ఎడిషన్
భారత్, ఫ్రెంచి నావికాదళాల మధ్య జరుగుతున్న 21వ ఎడిషన్ వరుణ  విన్యాసాల రెండవ దశను అరేబియా సముద్రంలో నిర్వహించారు. ఇరు పక్షాలకు చెందిన గైడెడ్ మిస్సైల్ యుద్ధనౌకలు, ట్యాంకర్లు, సముద్ర పహారా విమానాలు, సమగ్ర హెలికాప్టర్లు ఈ విన్యాసాలలో పాలుపంచుకున్నాయి. మూడు రోజుల పాటు సాగిన ఈ విన్యాసాలలో ఉమ్మడి ఆపరేషన్లు, మార్గంలో ఇంధనం నింపుకోవడం, వివిధ వ్యూహాత్మక ప్రక్రియలు జరిగాయి. తమ యుద్ధపోరాట నైపుణ్యాలను పెంచుకోవడానికి, సానబెట్టుకోవడానికి, పరస్పరచర్యలను మెరుగుపరచుకొని, ఈ ప్రాంతంలో శాంతి, భద్రత, సుస్థిరతను ప్రోత్సహించే తమ సామర్ధ్యాన్ని ప్రదర్శించేందుకు నావికాదళాలకు చెందిన రెండు యూనిట్లు కృషి చేశాయి. వరుణ-2023 తొలి దశను భారతదేశపు పశ్చిమ సీబోర్డులో 16 నుంచి 20 జనవరి 2023 వరకు జరిగాయి.
భారత & ఫ్రెంచి నావికాదళాల ద్వైపాక్షిక నావికాదళ విన్యాసాలను 1993లో ప్రారంభించారు. ఈ విన్యాసాలకు 2001లో వరుణ అని నామకరణం చేశారు. అప్పటి నుంచి ఇది బలమైన భారత్ - ఫ్రాన్స్ ద్వైపాక్షిక సంబంధాలకు తార్కాణంగా నిలించింది. గడిచిన కొద్ది ఏళ్ళలో పరిధిని, సంక్లిష్టతను పెంచుకున్న ఈ విన్యాసాలు, పరస్పర ఉత్తమ కార్యాచరణ పద్ధతులను, ప్రక్రియలను పంచుకోవడానికి అవకాశాన్ని కల్పిస్తుంది. ఈ విన్యాసాలు సముద్రంలో మంచి వాతావరణం కోసం పరస్పర సహకారాన్ని పెంచేందుకు ఇరు నావికాదళాల మధ్య కార్యాచరణ స్థాయి పరస్పరచర్యకు సౌలభ్యాన్ని కల్పించడమే కాక, సామాన్య ప్రపంచ సముద్ర స్వేచ్ఛను, భద్రతను, సురక్షతను కాపాడేందుకు ఉమ్మడి నిబద్ధతను ఉద్ఘాటిస్తుంది.
సాంస్కృతిక మంత్రిత్వ శాఖ
సాంస్కృతిక మంత్రిత్వ శాఖ తన స్వయంప్రతిపత్త సంస్థల ద్వారా దేశంలో కళ, సాహిత్యం మరియు క్రాఫ్ట్లను ప్రోత్సహించడానికి ప్రయత్నాలు చేసింది.
సాహిత్య అకాడమీ 24 భాషల్లో 7000 పుస్తకాలను ప్రచురించింది
సాంస్కృతిక మంత్రిత్వ శాఖ తన స్వయంప్రతిపత్త సంస్థల ద్వారా దేశంలో కళ, సాహిత్యం మరియు క్రాఫ్ట్లను ప్రోత్సహించడానికి ప్రయత్నాలు చేసింది. సాంస్కృతిక మంత్రిత్వ శాఖ ఆధ్వర్యంలోని సాహిత్య అకాడమీ 24 భాషల్లో 7000 పుస్తకాలను ప్రచురించింది. ప్రతి సంవత్సరం అకాడమీ ప్రాంతీయ, జాతీయ మరియు అంతర్జాతీయ స్థాయిలలో అనేక సెమినార్లను నిర్వహిస్తుంది. కల్చరల్ ఎక్స్ఛేంజ్ అని పిలవబడే కార్యక్రమాల శ్రేణిని అకాడమీ కలిగి ఉంది. అంతేకాకుండా యువ రచయితలకు ట్రావెల్ గ్రాంట్లను కూడా అందజేస్తుంది. ఇంటర్నేషనల్ లిటరరీ ఫెస్టివల్-యూఎన్ఎంఈఎస్హెచ్ఏను నిర్వహిస్తుంది.
సాంస్కృతిక మంత్రిత్వ శాఖ ఆధ్వర్యంలోని లలిత కళా అకాడమీ ఆర్ట్ క్యాంపులు, వర్క్షాప్లు, ఎగ్జిబిషన్లు, నేషనల్ పెయింటింగ్ వర్క్షాప్లు మరియు మెగా ఎగ్జిబిషన్ వంటి కళా ఉత్సవాలను నిర్వహిస్తుంది. సంగీత నాటక అకాడమీ దేశవ్యాప్తంగా ఉత్సవాలను నిర్వహిస్తుంది. ప్రదర్శన కళలలో పరిశోధన, డాక్యుమెంటేషన్ మరియు ప్రచురణ కోసం గ్రాంట్-ఇన్-ఎయిడ్ అందిస్తుంది. సబ్జెక్ట్ స్పెషలిస్ట్ల సెమినార్లు మరియు కాన్ఫరెన్స్లను నిర్వహిస్తుంది మరియు సబ్సిడీ కూడా ఇస్తుంది. సెంటర్ ఫర్ కల్చరల్ రిసోర్సెస్ అండ్ ట్రైనింగ్  వివిధ శిక్షణా కార్యక్రమాలను రూపొందించింది. ఇందులో వివిధ థీమాటిక్ వర్క్షాప్లు భారతీయ సాక్షాత్కార మరియు అవ్యక్త సాంస్కృతిక వారసత్వం, సాహిత్య వారసత్వం, జానపద/గిరిజన కళ మరియు సంస్కృతి మరియు క్రాఫ్ట్ సంప్రదాయాల ప్రచారం మరియు పరిరక్షణకు సంబంధించిన అంశాలపై అవగాహన కల్పించడంపై దృష్టి సారిస్తున్నాయి.
చెన్నైకి చెందిన కళాక్షేత్ర ఫౌండేషన్.. వుడ్ బ్లాక్- ప్రింటింగ్, కలంకారి పెయింటింగ్ మరియు నేచురల్ డైయింగ్లో వర్క్షాప్లను నిర్వహిస్తుంది. క్రాఫ్ట్ ఎడ్యుకేషన్ అండ్ రీసెర్చ్ సెంటర్ సీఈఆర్సీ, సాంస్కృతిక మంత్రిత్వ శాఖ ఆధ్వర్యంలోని కళాక్షేత్ర ఫౌండేషన్ తక్కువ- ఆదాయ వర్గాలకు చెందిన మహిళలకు కలంకారి కళలో శిక్షణనిచ్చింది. మంత్రిత్వ శాఖ తన అకాడమీల ద్వారా కళాకారులకు అవార్డులు మరియు స్కాలర్షిప్లను అందజేస్తుంది మరియు ప్రదర్శన కళలు, జానపద కళలు, గిరిజన కళల యొక్క వివిధ శైలుల నుండి కళాకారులను ప్రదర్శన కోసం ఆహ్వానిస్తుంది.
సాంస్కృతిక మంత్రిత్వ శాఖ దాని స్వయంప్రతిపత్త సంస్థల ద్వారా ప్రాంతీయ, జాతీయ మరియు అంతర్జాతీయ స్థాయిలలో పండుగలు, ఉత్సవాలు మరియు కార్యక్రమాలను నిర్వహిస్తుంది. ఈ సంఘటనలు సాంప్రదాయక కళారూపాలు, సంగీతం, నృత్యం, చేతిపనులు మరియు ఇతర సాంస్కృతిక వ్యక్తీకరణలను ప్రదర్శిస్తాయి. సాంప్రదాయ సంస్కృతి యొక్క గొప్పతనాన్ని మరియు వైవిధ్యాన్ని దృష్టిని ఆకర్షిస్తాయి. అకాడమీలు ఆర్కైవ్ల రిపోజిటరీని కూడా నిర్వహిస్తాయి. అంతేకాకుండా మన సాంస్కృతిక వారసత్వాన్ని డాక్యుమెంట్ చేయడంలో క్రమం తప్పకుండా నిమగ్నమై ఉంటాయి. సాంప్రదాయ సంస్కృతిని అవలంబించడానికి దేశంలోని ప్రజలలో అవగాహన కల్పించేందుకు మంత్రిత్వ శాఖ శిక్షణ మరియు వర్క్షాప్లు, సాంస్కృతిక ఔట్రీచ్ కార్యక్రమాలు మరియు సోషల్ మీడియా ప్లాట్ఫారమ్లను కూడా నిర్వహిస్తుంది.
ఈ రోజు లోక్సభలో ఈశాన్య ప్రాంత సాంస్కృతిక, పర్యాటక మరియు అభివృద్ధి శాఖ మంత్రి శ్రీ జి. కిషన్ రెడ్డి ఈ సమాధానం ఇచ్చారు.